ΑΠΟΦΑΣΕΙΣ
Αριθμ. Φ.6/23967/Δ1
Ηλεκτρονικές εγγραφές μαθητών Α’ Δημοτικού
στα δημόσια Δημοτικά σχολεία γενικής εκπαίδευσης μέσω της πλατφόρμας «Εγγραφή στην
Πρώτη Δημοτικού» του Υπουργείου Παιδείας,
Θρησκευμάτων και Αθλητισμού.
ΟΙ ΥΠΟΥΡΓΟΙ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ ΨΗΦΙΑΚΗΣ ΔΙΑΚΥΒΕΡΝΗΣΗΣ
Έχοντας υπόψη:
1. Τις διατάξεις:
α) Του άρθρου 7 του π.δ. 79/2017 «Οργάνωση και λειτουργία νηπιαγωγείων και δημοτικών σχολείων» (Α’ 109,
διόρθ. σφάλμ. Α’ 112), σε συνδυασμό με τον ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α’ 184) και ιδίως την παρ. 19 του
άρθρου 107 του νόμου αυτού,
β) της παρ. 9 του άρθρου 3, καθώς και της παρ. 11 του
άρθρου 4 του ν. 1566/1985 «Δομή και λειτουργία της
Πρωτοβάθμιας και Δευτεροβάθμιας Εκπαίδευσης και
άλλες διατάξεις» (Α’ 167),
γ) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
δ) του άρθρου 16 του ν. 4704/2020 «Επιτάχυνση και
απλούστευση της ενίσχυσης οπτικοακουστικών έργων,
ενίσχυση της Ψηφιακής Διακυβέρνησης και άλλες διατάξεις» (Α’ 133),
ε) του άρθρου 47 του ν. 4623/2019 «Ρυθμίσεις του
Υπουργείου Εσωτερικών, διατάξεις για την ψηφιακή
δια­κυβέρνηση, συνταξιοδοτικές ρυθμίσεις και άλλα
επείγοντα θέματα» (Α’ 134),
στ) του Κανονισμού (ΕΕ) 2016/679 του Ευρωπαϊκού
Κοινοβουλίου και του Συμβουλίου, της 27ης Απριλίου
2016, για την προστασία των φυσικών προσώπων έναντι
της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων
αυτών και την κατάργηση της Οδηγίας 95/46/ΕΚ (Γενικός
Κανονισμός για την Προστασία Δεδομένων) (EE L 119),
ζ) του Κανονισμού (ΕΕ) 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014,
σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές
στην εσωτερική αγορά και την κατάργηση της Οδηγίας
1999/93/ΕΚ και συγκεκριμένα τα άρθρα 35 έως 46,
η) του ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις» (Α’ 137),
θ) το π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31),
ι) το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123),
ια) το π.δ. 40/2020 «Οργανισμός του Υπουργείου Ψηφιακής Διακυβέρνησης» (Α’ 85),
ιβ) το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
ιγ) το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
2. Την υπ’  αρ. 80/05.01.2024 κοινή απόφαση του
Πρωθυπουργού και του Υπουργού Παιδείας, Θρησκευμάτων και Αθλητισμού «Ανάθεση αρμοδιοτήτων στην
Υφυπουργό Παιδείας, Θρησκευμάτων και Αθλητισμού,
Ζωή Μακρή» (Β’ 69).
3. Την υπό στοιχεία 3981/ΕΞ2020/25.02.2020 απόφαση
του Υπουργού Επικρατείας «Παροχή Υπηρεσίας Αυθεντικοποίησης Χρηστών οAuth2.0. σε Πληροφοριακά
Συστήματα τρίτων φορέων» (Β’ 762).
4. Την υπό στοιχεία 24596 ΕΞ 2023/18.05.2023 κοινή
υπουργική απόφαση «Αντικατάσταση της υπό στοιχεία
6810 ΕΞ 2021 κοινής υπουργικής απόφασης “Λειτουργία
Εθνικού Μητρώου Επικοινωνίας (Ε.Μ.Επ.)” (Β’ 988)» (Β’ 3399).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 979
05.03.2025 21:14:08
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 979/05.03.2025
5. Το γεγονός ότι, σύμφωνα με την υπό στοιχεία
Φ.1/Γ/104/22511/B1/26-02-2025 εισήγηση του άρθρου 24 του ν. 4270/2014 (Α’ 143), της Γενικής Διεύθυν-
σης Οικονομικών Υπηρεσιών του Υπουργείου Παιδείας
και Θρησκευμάτων, από την έκδοση της παρούσας κοινής υπουργικής απόφασης δεν προκαλείται δαπάνη σε
βάρος του προϋπολογισμού του Υπουργείου Παιδείας,
Θρησκευμάτων και Αθλητισμού.
6. Το γεγονός ότι, σύμφωνα με την υπό στοιχεία
6595/ΕΞΕ/26-02-2025 εισήγηση του άρθρου  24 του
ν. 4270/2014 (Α’ 143), της Γενικής Διεύθυνσης Οικονομικών και Διοικητικών Υπηρεσιών του Υπουργείου
Ψηφιακής Διακυβέρνησης, δεν προκαλείται δαπάνη σε
βάρος του προϋπολογισμού του Υπουργείου Ψηφιακής
Διακυβέρνησης.
7. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο
«Εγγραφές μαθητών/μαθητριών στο Δημοτικό Σχολείο»
και Μοναδικό Αριθμό Καταχώρισης (Μ.Α.Κ.) στο ΕΜΔΔ
«Μίτος» «842320», αποφασίζουμε:
Άρθρο 1
Αντικείμενο
Αντικείμενο της παρούσας απόφασης είναι η λειτουργία ειδικής ψηφιακής πλατφόρμας και η ρύθμιση των
σχετικών με αυτή θεμάτων για την πραγματοποίηση της
διαδικασίας ηλεκτρονικών εγγραφών μαθητών Α’ Δημοτικού στα δημόσια Δημοτικά σχολεία γενικής εκπαί-
δευσης, για το σχολικό έτος 2025-2026 και εντεύθεν. Για
τις εγγραφές μαθητών/τριών Α’ Δημοτικού σε Δημοτικά
σχολεία, που δεν εμπίπτουν στην ανωτέρω περίπτωση,
εφαρμόζεται αποκλειστικά η διαδικασία δια ζώσης
εγγραφής, σύμφωνα με το άρθρο 7 του π.δ. 79/2017
(Α’ 109).
Άρθρο 2
Σκοπός
Σκοπός της παρούσας είναι η εγγραφή στην Α’ Δημοτικού στα δημόσια Δημοτικά σχολεία γενικής εκπαίδευσης
μέσω ειδικής ψηφιακής πλατφόρμας. Η ρύθμιση αφορά
στους/στις μαθητές/τριες που συμπληρώνουν την 31η
Δεκεμβρίου του έτους εγγραφής ηλικία έξι (6) ετών και
διαθέτουν Πιστοποιητικό Φοίτησης από το Νηπιαγωγείο.
Άρθρο 3
Λειτουργία Ειδικής Ψηφιακής Πλατφόρμας
για την ηλεκτρονική εγγραφή στην πρώτη
τάξη δημόσιων Δημοτικών σχολείων
γενικής εκπαίδευσης
Λειτουργεί με ευθύνη του Υπουργείου Παιδείας,
Θρησκευμάτων και Αθλητισμού (Υ.ΠΑΙ.Θ.Α.), ειδική
ψηφιακή πλατφόρμα «Εγγραφή στην Πρώτη Δημοτικού» στη διεύ­θυνση https://adimotikou.eservices.
minedu.gov.gr, η οποία είναι προσβάσιμη μέσω της
Ενιαίας Ψηφιακής Πύλης της Δημόσιας Διοίκησης (gov.
gr), σύμφωνα με το Κεφάλαιο ΣΤ’ του ν. 4727/2020
(Α’ 184). Στην ως άνω πλατφόρμα, υφίσταται λειτουργικότητα που τιτλοφορείται «Εγγραφή στην Πρώτη
Δημοτικού» για την υποβολή εκ μέρους των γονέων/
κηδεμόνων/εχόντων την επιμέλεια ηλεκτρονικής αίτησης εγγραφής. Η ψηφιακή πλατφόρμα είναι προ-
σβάσιμη από τα άτομα με αναπηρία, δύναται δε να
λειτουργεί σύμφωνα με τις Οδηγίες για την προσβασιμότητα του περιεχομένου του ιστού (Web Content
Accessibility Guidelines - WCAG).
Άρθρο 4
Ηλεκτρονικές εγγραφές
1. Οι εγγραφές στα δημόσια Δημοτικά σχολεία γενικής
εκπαίδευσης δύναται να πραγματοποιούνται μέσω της
πλατφόρμας του άρθρου 3, με υποβολή ηλεκτρονικής
αίτησης εγγραφής, την οποία υποβάλλει ένας εκ των
δύο γονέων/κηδεμόνων/εχόντων την επιμέλεια των μαθητών/τριών που συμπληρώνουν την 31η Δεκεμβρίου
του έτους εγγραφής ηλικία έξι (6) ετών. Για την εγγραφή
των μαθητών/τριών που φοιτούν για πρώτη φορά, στην
Α’ τάξη, σε δημόσιο Δημοτικό σχολείο γενικής εκπαίδευσης, εφαρμόζεται η ακόλουθη διαδικασία:
α) Από την 1η έως την 20ή Μαρτίου του προηγούμενου της εγγραφής σχολικού έτους οι γονείς/κηδεμόνες/
έχοντες την επιμέλεια υποβάλλουν ηλεκτρονικά αίτηση υπεύθυνη δήλωση εγγραφής μέσω της Ενιαίας Ψηφιακής
Πύλης της Δημόσιας Διοίκησης (gov.gr), και συγκεκριμένα της ηλεκτρονικής πλατφόρμας «Εγγραφή στην Πρώτη
Δημοτικού», προκειμένου να εγγραφεί ο/η μαθητής/τρια
στο Δημοτικό σχολείο που έχει κατανεμηθεί, σύμφωνα
με τα όρια της σχολικής περιφέρειας. Σε περίπτωση που
η διεύθυνση κατοικίας, βάσει της οποίας πραγματοποιήθηκε η κατανομή, έχει μεταβληθεί, ο/η αιτών/αιτούσα
καλείται να μεταβεί εντός της προθεσμίας εγγραφών
στο Νηπιαγωγείο φοίτησης για επικαιροποίηση των
σχετικών στοιχείων. Σε περίπτωση μη κατανομής, ιδίως, εξαιτίας μη καταχώρισης της διεύθυνσης κατοικίας
του/της μαθητή/τριας κατά την εγγραφή στο Νηπιαγωγείο, ο/η αιτών/αιτούσα συμπληρώνει τα απαιτούμενα
στοιχεία και αναρτά έγγραφο από το οποίο αποδεικνύεται η διεύθυνση κατοικίας του/της μαθητή/τριας, όπως
λογαριασμό Δημοσίων Επιχειρήσεων και Οργανισμών
(Δ.Ε.Κ.Ο.), μισθωτήριο συμβόλαιο, ή άλλο πρόσφατο
δημόσιο έγγραφο από το οποίο να προκύπτει ρητά η
διεύθυνση κατοικίας,
β) μετά την ολοκλήρωση των περιγραφόμενων στην
ανωτέρω περίπτωση, ο/η αιτών/αιτούσα δύναται να
αναρτά: βα) Το ατομικό δελτίο υγείας μαθητή/τριας,
ββ) το βιβλιάριο υγείας ή άλλο στοιχείο από το οποίο
αποδεικνύεται ότι έγιναν τα εμβόλια που προβλέπονται
και είναι ενταγμένα στο Εθνικό Πρόγραμμα Εμβολιασμών, και βγ) τυχόν γνωμάτευση από Κέντρο Διεπιστη-
μονικής Αξιολόγησης, Συμβουλευτικής και Υποστήριξης
(ΚΕ.Δ.Α.Σ.Υ.) ή δημόσιο ιατροπαιδαγωγικό κέντρο ή άλλη
αρμόδια προς τούτο δημόσια υπηρεσία,
γ) ο/η αιτών/αιτούσα, εφόσον δεν αναρτήσει τα περιγραφόμενα στην περ. β) δικαιολογητικά, καλείται να τα
προσκομίσει στο Δημοτικό σχολείο κατανομής.
2. Η σχολική μονάδα που θα φοιτήσουν οι μαθητές/τριες προσδιορίζεται από την ηλεκτρονική εφαρμογή «GIS-
based «Χωροταξικό»» με βάση τη διεύθυνση κατοικίας
που έχει δηλωθεί και επικαιροποιηθεί στο Νηπιαγωγείο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 979/05.03.2025
φοίτησης. Σε περίπτωση που έχει γίνει χωροταξική ανάθεση σύμφωνα με το προηγούμενο εδάφιο, δεν υπάρχει
δικαίωμα επιλογής διαφορετικού σχολείου. Εξαιρετικά,
αιτήσεις εγγραφής δύναται να υποβάλει ηλεκτρονικά
ένας εκ των δύο γονέων/κηδεμόνων/εχόντων την επιμέλεια των μαθητών/τριών που διαμένουν εκτός σχολικής
περιφέρειας, από αυτήν στην οποία έχουν χωροταξικά
κατανεμηθεί, εφόσον στη σχολική μονάδα φοιτούν ήδη
αδέλφια του/της προς εγγραφή μαθητή/τριας.
3. Μετά την πιστοποίηση της παρ. 1 του άρθρου 5, ο
ένας εκ των δύο γονέων/κηδεμόνων/εχόντων την επιμέλεια εισέρχεται στην ηλεκτρονική πλατφόρμα του άρ-
θρου 3 με τη χρήση των κωδικών - διαπιστευτηρίων της
Γενικής Γραμματείας Πληροφοριακών Συστημάτων και
Ψηφιακής Διακυβέρνησης του Υπουργείου Ψηφιακής Διακυβέρνησης και υποβάλλει ηλεκτρονικά την αίτησή του,
ορίζοντας ποιο/ποια εκ των τέκνων του θα φοιτήσει/ουν
στην πρώτη τάξη του Δημοτικού σχολείου, ενώ επιβεβαιώνει ότι το/τα τελευταίο/α δεν είναι εγγεγραμμένο/α
σε άλλη σχολική μονάδα. Η ηλεκτρονική πλατφόρμα του
άρθρου 3 διαλειτουργεί με τα πληροφοριακά συστήματα «Μητρώο Πολιτών» και «myschool» και παρέχει
στον γονέα/κηδεμόνα/έχοντα την επιμέλεια κατάλογο
των τέκνων που είναι εγγεγραμμένα στην οικογενειακή
μερίδα του. Τα στοιχεία αυτά είναι προσυμπληρωμένα
και ο γονέας/κηδεμόνας/έχων την επιμέλεια επιλέγει
το τέκνο, το οποίο βρίσκεται σε ηλικία εγγραφής στην
πρώτη τάξη του Δημοτικού και για το οποίο επιθυμεί
να υποβάλει αίτηση. Τα στοιχεία αυτά του/της μαθητή/
τριας για τον/την οποίο/α αιτούνται την εγγραφή είναι
τα εξής: (α) Όνομα, (β) πατρώνυμο, (γ) μητρώνυμο, και
(δ) ημερομηνία γέννησης.
4. Ο γονέας/κηδεμόνας/έχων την επιμέλεια επιλέγει,
εάν και εφόσον επιθυμεί, τη φοίτηση του τέκνου του
στο προαιρετικό ολοήμερο πρόγραμμα ή στο αναβαθμισμένο πρόγραμμα ολοήμερου ή και στο τμήμα πρό-
ωρης υποδοχής (υπό την προϋπόθεση ότι έχει επιλέξει
τη φοίτηση στο ολοήμερο).
5. Ο/Η αιτών/αιτούσα συμπληρώνει τα στοιχεία των
συνοδών του/της μαθητή/τριας κατά την αποχώρηση
από τη σχολική μονάδα.
6. Πριν την τελική υποβολή της αίτησης, ο έτερος
γονέας/κηδεμόνας/έχων την επιμέλεια εισέρχεται στην
ηλεκτρονική πλατφόρμα με τη χρήση των κωδικών - διαπιστευτηρίων της Γενικής Γραμματείας Πληροφοριακών
Συστημάτων και Ψηφιακής Διακυβέρνησης του Υπουργείου Ψηφιακής Διακυβέρνησης και επιβεβαιώνει την αί-
τηση που έχει υποβληθεί από τον άλλο γονέα/κηδεμόνα/
έχοντα την επιμέλεια. Έχει τη δυνατότητα σε περίπτωση
διαφωνίας να ακυρώσει την αίτηση και να υποβάλει νέα.
Σε περίπτωση συνεχιζόμενης διαφωνίας των δύο γονέων/κηδεμόνων/εχόντων την επιμέλεια εφαρμόζονται οι
διατάξεις του άρθρου 1510 και 1512 του ΑΚ.
7. Μετά την υποβολή της αίτησης, οι γονείς/κηδεμόνες/
έχοντες την επιμέλεια λαμβάνουν ενημερώσεις σχετικά
με την εξέλιξη της αίτησής τους στο κινητό τηλέφωνο και
στη διεύθυνση ηλεκτρονικού ταχυδρομείου που έχουν
δηλώσει στο Ε.Μ.Επ. ή καταχώρισαν μετά την είσοδό τους
στην εφαρμογή. Εφόσον απαιτούνται διορθώσεις, η αίτησή τους επιστρέφεται από το Δημοτικό σχολείο στους
γονείς/κηδεμόνες/έχοντες την επιμέλεια, προκειμένου να
προβούν στις υποδεικνυόμενες διορθώσεις και να την
υποβάλουν εκ νέου μέσω της πλατφόρμας του άρθρου 3.
8. Σε περίπτωση όπου ο γονέας/κηδεμόνας/έχων την
επιμέλεια αδυνατεί ή δεν επιθυμεί για οποιονδήποτε
λόγο, να κάνει χρήση της ηλεκτρονικής πλατφόρμας του
άρθρου 3, η αίτηση υποβάλλεται διά ζώσης στον/η Διευθυντή/ντρια - Προϊστάμενο/η του Δημοτικού σχολείου,
εντός των ορίων της σχολικής περιφέρειας σύμφωνα με
τη διεύθυνση κατοικίας του, ο οποίος προβαίνει σε όλες
εκείνες τις ενέργειες που απαιτούνται, προκειμένου να
πραγματοποιηθεί η ηλεκτρονική εγγραφή των τέκνων
κάνοντας χρήση των προσωπικών του κωδικών - διαπιστευτηρίων της Γενικής Γραμματείας Πληροφοριακών
Συστημάτων και Ψηφιακής Διακυβέρνησης (Γ.Γ.Π.Σ.Ψ.Δ.),
σύμφωνα με τα οριζόμενα στο άρθρο 24 του ν. 4727/2020.
Άρθρο 5
Δικαίωμα πρόσβασης
στην ηλεκτρονική πλατφόρμα
1. Δικαίωμα πρόσβασης στην ηλεκτρονική πλατφόρμα
του άρθρου 3, έχουν οι γονείς/κηδεμόνες/έχοντες την
επιμέλεια μαθητών/τριών που συμπληρώνουν την 31η
Δεκεμβρίου του έτους εγγραφής ηλικία έξι (6) ετών. Η
πιστοποίηση των γονέων/κηδεμόνων/εχόντων την επιμέλεια των ως άνω μαθητών/τριών γίνεται μέσω των κω-
δικών - διαπιστευτηρίων της Γενικής Γραμματείας Πληροφοριακών Συστημάτων και Ψηφιακής Διακυβέρνησης
του Υπουργείου Ψηφιακής Διακυβέρνησης (taxisnet). Η
επεξεργασία δεδομένων προσωπικού χαρακτήρα που
απαιτείται για τους σκοπούς του προηγούμενου εδαφίου
διενεργείται μετά από αίτημα των γονέων/κηδεμόνων/
εχόντων την επιμέλεια του/της μαθητή/τριας. Μετά την
είσοδο τους στην εφαρμογή αντλείται από το Εθνικό
Μητρώο Επικοινωνίας (Ε.Μ.Επ.) μέσω διαλειτουργικότητας το κινητό τηλέφωνο και η διεύθυνση ηλεκτρονι-
κού ταχυδρομείου. Στην περίπτωση απουσίας αυτών
οι γονείς/κηδεμόνες/έχοντες την επιμέλεια συμπληρώνουν και επιβεβαιώνουν υποχρεωτικά τον αριθμό του
κινητού τηλεφώνου τους και προαιρετικά τα στοιχεία
του ηλεκτρονικού ταχυδρομείου, μέσω των οποίων θα
ενημερώνονται για την πορεία της αίτησής τους.
2. Παράλληλα, η πλατφόρμα του άρθρου 3 παρέχει
στον γονέα/κηδεμόνα/έχοντα την επιμέλεια την παρακολούθηση της κατάστασης επεξεργασίας της ηλε-
κτρονικής αίτησής του, κάνοντας χρήση του Μοναδικού
Αριθμού Υποβολής (Μ.Α.Υ.).
3. Οι γονείς/κηδεμόνες/έχοντες την επιμέλεια εφόσον
οριστικοποιήσουν την ηλεκτρονική αίτησή τους για την
εγγραφή του τέκνου τους μπορούν να εισέρχονται στην
πλατφόρμα του άρθρου 3 και να παρακολουθούν την
εξέλιξη της αίτησής τους, χωρίς όμως να μπορούν να
προβούν σε οποιαδήποτε τροποποποίησή της, μέχρι την
ενημέρωσή τους ως προς το σχολείο εγγραφής.
4. Η πλατφόρμα του άρθρου 3 δύναται να ενσωματώνει λειτουργικότητα απόδοσης μοναδικού κωδικού που
τίθεται επί του εγγράφου στο οποίο αποτυπώνονται τα
στοιχεία της ηλεκτρονικής αίτησης. Τόσο η γνησιότητα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 979/05.03.2025
όσο και η μοναδικότητα/ακεραιότητα της υποβληθείσας αίτησης και το αποτέλεσμα της τελικής ανάθεσης σε
σχολική μονάδα δύνανται να επαληθεύονται με χρήση
των Τεχνολογιών Πληροφορικής και Επικοινωνίας (ΤΠΕ),
κατά την έννοια των άρθρων 13 και 14 του ν. 4727/2020
(Α’ 184), ενώ η χρονοσφραγίδα και η ακρίβεια του εγγράφου δύνανται να πιστοποιούνται με την ηλεκτρονι-
κή επίθεση εγκεκριμένης ή προηγμένης ηλεκτρονικής
σφραγίδας κατά την έννοια των άρθρων 35-46 του Κανονισμού {ΕΕ} 910/2014 (e IDAS).
Άρθρο 6
Εξέταση αίτησης από τον/τη Διευθυντή/ντρια ή
Προϊστάμενο/η του Δημοτικού σχολείου
1. Για τη διαχείριση των αιτήσεων, ο/η Διευθυντής/
ντρια ή o/η Προϊστάμενος/η του δημόσιου Δημοτικού
σχολείου γενικής εκπαίδευσης εισέρχεται στην ηλεκτρονική υπηρεσία «Εγγραφή στην Πρώτη Δημοτικού» της
Ενιαίας Ψηφιακής Πύλης (gov.gr) με τη χρήση των κωδικών - διαπιστευτηρίων της Γενικής Γραμματείας Πληρο-
φοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης. Ο/Η Διευθυντής/ντρια
ή ο/η Προϊστάμενος/η του Δημοτικού σχολείου εξετάζει
κάθε αίτηση χωριστά και έχει τις εξής δυνατότητες:
α) Αποδοχή της αίτησης,
β) επιστροφή της αίτησης στους γονείς/κηδεμόνες
υποδεικνύοντας τις διορθώσεις/συμπληρώσεις που
απαιτούνται,
γ) προώθηση της υποβληθείσας αίτησης στη Διεύθυνση Πρωτοβάθμιας Εκπαίδευσης που υπάγεται το Δημοτι-
κό σχολείο, σε περίπτωση που διαπιστώνει προβλήματα
που αδυνατεί να τα διαχειριστεί.
2. Η αποδοχή της αίτησης δεν συνεπάγεται αυτοδίκαιη
εγγραφή του/της μαθητή/τριας στη σχολική μονάδα που
έχει δηλωθεί. Η σχολική μονάδα εγγραφής του/της μαθητή/τριας καθορίζεται μετά το πέρας της διαδικασίας
υποβολής των αιτήσεων και αφού η αρμόδια Διεύθυνση
Πρωτοβάθμιας Εκπαίδευσης κατανείμει τις αιτήσεις σύμφωνα με τις διαθέσιμες θέσεις ανά Δημοτικό σχολείο.
Άρθρο 7
Διαχείριση αιτήσεων από τη Διεύθυνση
Πρωτοβάθμιας Εκπαίδευσης
1. Το αρμόδιο τμήμα Πληροφορικής και Νέων Τεχνολογιών της Διεύθυνσης Πρωτοβάθμιας Εκπαίδευσης
εισέρχεται στην ηλεκτρονική υπηρεσία «Εγγραφή στην
Πρώτη Δημοτικού» της Ενιαίας Ψηφιακής Πύλης (gov.gr).
Ο εξουσιοδοτημένος υπάλληλος του αρμόδιου τμήματος
της Διεύθυνσης Πρωτοβάθμιας Εκπαίδευσης αυθεντικοποιείται κατά την είσοδό του στην ηλεκτρονική υπη-
ρεσία «Εγγραφή στην Πρώτη Δημοτικού» με τη χρήση
προσωπικών κωδικών - διαπιστευτηρίων της Γενικής
Γραμματείας Πληροφοριακών Συστημάτων και Ψηφιακής
Διακυβέρνησης (Γ.Γ.Π.Σ.Ψ.Δ.), σύμφωνα με τα οριζόμενα
στο άρθρο 24 του ν. 4727/2020.
2. Ο/Η οικείος/α Διευθυντής/ντρια Εκπαίδευσης ή
εξουσιοδοτημένος από αυτόν κατά την κρίση του υπάλληλος της Διεύθυνσης στην οποία προΐσταται οφείλει να
παρακολουθεί την πορεία και την εξέλιξη των υποβληθεισών αιτήσεων που αφορούν σε κάθε Δημοτικό σχολείο
της περιοχής ευθύνης του. Η ως άνω παρακολούθηση γίνεται είτε από τον ίδιο είτε από τον εξουσιοδοτημένο από
εκείνον υπάλληλο, μέσω της ηλεκτρονικής πλατφόρμας
του άρθρου 3, κάνοντας χρήση των προσωπικών τους
κωδικών - διαπιστευτηρίων της Γενικής Γραμματείας Πληροφοριακών Συστημάτων και Ψηφιακής Διακυβέρνησης
(Γ.Γ.Π.Σ.Ψ.Δ.), σύμφωνα με τα οριζόμενα στο άρθρο 24
του ν. 4727/2020. Ο/Η Διευθυντής/ντρια Εκπαίδευσης
διαχειρίζεται τις πιθανές αιτήσεις που έχουν προωθηθεί
από τους/τις Διευθυντές/ντριες ή τους/τις Προϊσταμένους/ες των δημοτικών σχολείων και αναλόγως δύναται
να προβεί στις κάτωθι ενέργειες:
α) Επιστρέφει την αίτηση στο Δημοτικό σχολείο, το
οποίο προώθησε την αίτηση, ή
β) προωθεί την αίτηση σε άλλο Δημοτικό σχολείο
αρμοδιότητας της ίδιας Διεύθυνσης Πρωτοβάθμιας Εκπαίδευσης.
3. Η Διεύθυνση Πρωτοβάθμιας Εκπαίδευσης προβαίνει
σε όλες τις ενέργειες που απαιτούνται προκειμένου να
διορθωθούν λάθη και παραλείψεις των υποβληθεισών
αιτήσεων. Για τον σκοπό αυτό δύναται να επικοινωνεί,
πέρα από τους/τις Διευθυντές/ντριες ή τους/τις Προϊσταμένους/ες των δημοτικών σχολείων και με τους γονείς/
κηδεμόνες/έχοντες την επιμέλεια των μαθητών/τριών.
4. Μετά το πέρας της καταληκτικής ημερομηνίας των
αιτήσεων ηλεκτρονικών εγγραφών, όπως αυτή έχει τυχόν παραταθεί, και ακολουθώντας όλες τις προβλεπό-
μενες διαδικασίες, η Διεύθυνση Πρωτοβάθμιας Εκπαίδευσης κατανέμει τους/τις μαθητές/τριες στα Δημοτικά
σχολεία της περιοχής ευθύνης της, λαμβάνοντας υπόψη
τον αριθμό των αιτήσεων και τις διαθέσιμες θέσεις κάθε
Δημοτικού σχολείου.
Άρθρο 8
Ενημέρωση εγγραφών
στο πληροφοριακό σύστημα «myschool»
1. Μετά το πέρας των περιγραφομένων στην παρούσα
διαδικασιών οι Διευθυντές/ντριες -Προϊστάμενοι/ες των
νηπιαγωγείων εισέρχονται στην ηλεκτρονική υπηρεσία
«Εγγραφή στην Πρώτη Δημοτικού» με τη χρήση προσωπικών κωδικών - διαπιστευτηρίων της Γενικής Γραμματείας
Πληροφοριακών Συστημάτων και Ψηφιακής Διακυβέρνησης (Γ.Γ.Π.Σ.Ψ.Δ.), σύμφωνα με τα οριζόμενα στο άρθρο 24
του ν. 4727/2020 και λαμβάνουν γνώση της κατανομής των
νηπίων του σχολείου τους. Στη συνέχεια προωθούν μέσω
του Π.Σ. «myschool» τις ψηφιακές καρτέλες των νηπίων
στα Δημοτικά σχολεία στα οποία έχουν κατανεμηθεί.
2. Μετά την ενημέρωση του «myschool», τα στοιχεία των αιτήσεων τηρούνται στο Πληροφοριακό Σύ-
στημα σύμφωνα με τις διατάξεις του άρθρου 207 του
ν. 4610/2019 (Α’ 70) και των κανονιστικών πράξεων που
εκδίδονται κατ’ εξουσιοδότηση των διατάξεων αυτών.
Άρθρο 9
Υποστήριξη ηλεκτρονικών εγγραφών
στο Δημοτικό σχολείο και επίλυση προβλημάτων
Για την επίλυση προβλημάτων που ανακύπτουν κατά
τη διαδικασία της ηλεκτρονικής υποβολής και εξέταΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 979/05.03.2025
σης των αιτήσεων εγγραφής, σύμφωνα με τις διατάξεις της παρούσας απόφασης, ορίζονται τρία επίπεδα
υποστήριξης:
α) Το πρώτο επίπεδο υποστήριξης παρέχεται προς
τους γονείς/κηδεμόνες/έχοντες την επιμέλεια από τον/
τη Διευθυντή/ντρια ή Προϊστάμενο/η του Νηπιαγωγείου
που ανήκουν ή του Δημοτικού σχολείου στο οποίο έχουν
κατανεμηθεί σύμφωνα με τη διεύθυνση κατοικίας τους.
Από το συγκεκριμένο επίπεδο επιλύονται απορίες και
προβλήματα που σχετίζονται με τη χρήση του συστήματος και το θεσμικό πλαίσιο των εγγραφών,
β) το δεύτερο επίπεδο υποστήριξης παρέχεται από το
Τμήμα Πληροφορικής και Νέων Τεχνολογιών της οικείας
Διεύθυνσης Πρωτοβάθμιας Εκπαίδευσης ή τον Υπεύθυνο Πληροφορικής και Νέων Τεχνολογιών της οικείας
Διεύθυνσης Πρωτοβάθμιας Εκπαίδευσης, προκειμένου
να επιλύονται απορίες και προβλήματα των διευθυντών/
ντριών ή προϊσταμένων των δημοτικών σχολείων,
γ) το τρίτο επίπεδο υποστήριξης παρέχεται από τον
φορέα υλοποίησης της εφαρμογής προς τα Τμήματα
Πληροφορικής και Νέων Τεχνολογιών των Διευθύνσεων Πρωτοβάθμιας Εκπαίδευσης ή τους Υπευθύνους
Πληροφορικής και Νέων Τεχνολογιών των Διευθύνσεων
Πρωτοβάθμιας Εκπαίδευσης, προκειμένου να επιλύονται
προβλήματα τεχνικής φύσης.
Κάθε επίπεδο υποστήριξης εξαντλεί τα περιθώρια που
διαθέτει για την επίλυση προβλημάτων πριν την ενεργοποίηση του αμέσως επόμενου επιπέδου. Για λόγους ευ-
ελιξίας και διασφάλισης ολοκλήρωσης της διαδικασίας,
η Διεύθυνση Σπουδών, Προγραμμάτων και Οργάνωσης
Πρωτοβάθμιας Εκπαίδευσης του Υπουργείου Παιδείας,
Θρησκευμάτων και Αθλητισμού συντονίζει, στο πλαίσιο
των αρμοδιοτήτων της, τις απαιτούμενες ενέργειες για
την επίλυση προβλημάτων.
Άρθρο 10
Επεξεργασία προσωπικών δεδομένων
1. Το Υπουργείο Παιδείας, Θρησκευμάτων και Αθλητισμού (Υ.ΠΑΙ.Θ.Α.) ενεργεί ως Υπεύθυνος Επεξεργασίας,
κατά την έννοια της περ. 7 του άρθρου 4 του Κανονισμού
(ΕΕ) 2016/679 του Ευρωπαϊκού Κοινοβουλίου και του
Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
των δεδομένων προσωπικού χαρακτήρα (Γενικός Κανονισμός για την Προστασία Δεδομένων - ΓΚΠΔ), για τις
διενεργούμενες μέσω της εφαρμογής «Εγγραφή στην
Πρώτη Δημοτικού» επεξεργασίες, καθώς και για εκείνες
στις οποίες προβαίνουν οι οργανικές του μονάδες κατά
τη διαχείριση της παρεχόμενης πληροφορίας για τον
σκοπό της εφαρμογής της παρούσας.
2. Το Υπουργείο Ψηφιακής Διακυβέρνησης ενεργεί ως
Υπεύθυνος Επεξεργασίας ως προς την πρόσβαση, την
επεξεργασία και τη διατήρηση των δεδομένων προσωπικού χαρακτήρα που είναι αναγκαία για τις υπηρεσίες
αυθεντικοποίησης και διαλειτουργικότητας με σκοπό
την παροχή ψηφιακών δημόσιων υπηρεσιών μέσω της
gov.gr- EΨΠ, σύμφωνα με την παρ. 2 του άρθρου 24 του
ν. 4727/2020 και, εν προκειμένω, με σκοπό τη λειτουργία
της εφαρμογής «Εγγραφή στην Πρώτη Δημοτικού».
3. Οι κατηγορίες των υποκειμένων των οποίων τα δεδομένα προσωπικού χαρακτήρα υποβάλλονται σε επε-
ξεργασία είναι: α) Μαθητές/τριες που εγγράφονται, στην
πρώτη (Α’ ) Δημοτικού, β) γονείς/κηδεμόνες/έχοντες την
επιμέλεια των υπό στοιχείο (α) υποκειμένων, γ) υποκείμενα ή και τρίτα πρόσωπα που εξουσιοδοτούνται να διε-
νεργήσουν την περιγραφόμενη στην παρούσα απόφαση
διαδικασία ηλεκτρονικής εγγραφής των υπό στοιχείο (α)
υποκειμένων στην πρώτη (Α’ ) Δημοτικού, όπως επίτροποι ή κατά περίπτωση υπεύθυνοι/ες δομών Φιλοξενίας
Ασυνόδευτων Ανηλίκων των υπό στοιχείο (α), δ) λοιπά
τέκνα των υπό στοιχείο (β) προσώπων, και ε) πρόσωπα
που εξουσιοδοτούνται από τους αιτούντες, όπως παραλαμβάνουν τα υπό στοιχείο (α) πρόσωπα.
4. Οι κατηγορίες δεδομένων προσωπικού χαρακτήρα
που υποβάλλονται σε επεξεργασία για τα υποκείμενα
υπό στοιχείο (α) της παρ. 3 είναι οι εξής: (i) Στοιχεία ταυτοποίησης μαθητή (ονοματεπώνυμο, πατρώνυμο, μη-
τρώνυμο, ημερομηνία γέννησης, ΑΜΚΑ, διεύθυνση κατοικίας, στοιχεία κηδεμόνα που υποβάλλει την αίτηση),
(ii) αριθμός μητρώου μαθητή, (iii) στοιχεία σχετικά με την
τελευταία φοίτηση (κωδικός σχολείου, επωνυμία σχολείου, είδος σχολείου), βεβαίωση φοίτησης, (iv) στοιχεία
σχετικά με το σχολείο στο οποίο αιτείται την εγγραφή
του (κατανομή μαθητή σε Δημοτικό σχολείο), (v) δεδομένα υγείας που περιέχονται στα προαιρετικώς αναρτώμε-
να στην πλατφόρμα έγγραφα: α) Ατομικό Δελτίο Υγείας
Μαθητή (ΑΔΥΜ), β) βιβλιάριο υγείας ή άλλο στοιχείο από
το οποίο αποδεικνύεται ότι έχουν γίνει τα εμβόλια που
προβλέπονται και είναι ενταγμένα στο Εθνικό Πρόγραμμα Εμβολιασμών, καθώς και πληροφορίες σχετικά με
ειδικές εκπαιδευτικές ανάγκες, (vi) καταχωριζόμενα στοιχεία φοίτησης (συμμετοχή σε τμήμα πρόωρης υποδοχής,
συμμετοχή σε ολοήμερο σχολείο, χρόνος παραλαβής τέκνου, συνοδός εξουσιοδοτούμενος να παραλαμβάνει το
τέκνο, συμμετοχή σε σχολικά γεύματα, φοίτηση στο ίδιο
σχολείο με έτερο μέλος της οικογένειας), και (vii) λοιπά
δεδομένα που τυχόν περιέχονται σε επιπλέον συνοδευτικά έγγραφα που καταχωρίζονται με πρωτοβουλία του
αιτούντος, συμπεριλαμβανομένων εγγράφων απόδειξης
τόπου κατοικίας.
5. Οι κατηγορίες δεδομένων προσωπικού χαρακτήρα
που υποβάλλονται σε επεξεργασία για τα υποκείμενα
υπό στοιχείο (β) της παρ. 3 είναι οι εξής: (i) Στοιχεία ταυτοποίησης (ονοματεπώνυμο, πατρώνυμο, μητρώνυμο,
ΑΦΜ, ημερομηνία γέννησης, διεύθυνση κατοικίας),
(ii) στοιχεία επικοινωνίας όπως αυτά έχουν δηλωθεί στο
Εθνικό Μητρώο Επικοινωνίας ή και επικαιροποιημένα
στοιχεία επικοινωνίας που εισάγει ο χρήστης (email, τηλέφωνο επικοινωνίας), (iii) στοιχεία σχετικά με την αυ-
θεντικοποίηση του χρήστη, (iv) στοιχεία οικογενειακής
κατάστασης (στοιχεία ταυτοποίησης συζύγου/άλλου
μέρους συμφώνου συμβίωσης, στοιχεία ταυτοποίησης
λοιπών τέκνων), (v) υπεύθυνη δήλωση ως προς την ακρίβεια των καταχωριζόμενων δεδομένων, (vi) πληροφορί-
ες σε σχέση με την πορεία της αίτησης και τη συγκατάθεση ή μη από τον έτερο γονέα/κηδεμόνα/έχοντα την
επιμέλεια ή και πληροφορίες σε σχέση με αίτηση που
έχει υποβάλει ο έτερος γονέας/κηδεμόνας/έχων την επιΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 979/05.03.2025
μέλεια, και (vii) λοιπά δεδομένα που τυχόν περιέχονται
σε επιπλέον συνοδευτικά έγγραφα που καταχωρίζονται
με πρωτοβουλία του αιτούντος, συμπεριλαμβανομένων
εγγράφων απόδειξης τόπου κατοικίας.
6. Οι κατηγορίες δεδομένων προσωπικού χαρακτήρα
που υποβάλλονται σε επεξεργασία για τα υποκείμενα
υπό στοιχείο (γ) της παρ. 3 είναι οι εξής: (i) Στοιχεία σχετικά με την αυθεντικοποίηση του χρήστη, (ii) στοιχεία
σχετικά με την ιδιότητα του χρήστη, και (iii) στοιχεία
σχετικά με τον χρόνο υποβολής της αίτησης εγγραφής.
7. Οι κατηγορίες δεδομένων προσωπικού χαρακτήρα
που υποβάλλονται σε επεξεργασία για τα υποκείμενα
υπό στοιχείο (δ) της παρ. 3 είναι οι εξής: (i) Στοιχεία ταυτοποίησης (ονοματεπώνυμο, πατρώνυμο, μητρώνυμο,
ημερομηνία γέννησης, φύλο, ΑΜΚΑ), (ii) αριθμός μητρώου μαθητή, και (iii) στοιχεία Φοίτησης (Κωδικός Σχολείου
Φοίτησης).
8. Οι κατηγορίες δεδομένων προσωπικού χαρακτήρα
που υποβάλλονται σε επεξεργασία για τα υποκείμενα
υπό στοιχείο (ε) της παρ. 3 είναι οι εξής: (i) Στοιχεία ταυτοποίησης (ονοματεπώνυμο), (ii) στοιχεία Επικοινωνίας
(τηλέφωνο).
9. Η νομική βάση της επεξεργασίας συνίσταται στην
εκπλήρωση καθήκοντος που εκτελείται προς το δημόσιο
συμφέρον [παρ. 1 (ε) του άρθρου 6 ΓΚΠΔ, παρ. 2 (γ) και
(ζ) του άρθρου 9 ΓΚΠΔ και άρθρο 5 του ν. 4624/2019
(Α’ 137)], σε συνδυασμό με τις διατάξεις του άρθρου 7
του π.δ. 79/2017 (Α’ 109), της παρ. 2 του άρθρου 44 του
ν. 4777/2021 (Α’ 25) και τις διατάξεις της παρούσας κοινής
υπουργικής απόφασης.
10. Σκοπός της επεξεργασίας των ανωτέρω δεδομένων
είναι η υλοποίηση της διαδικασίας υποβολής ηλεκτρονικής αίτησης εγγραφής, όπως ορίζονται στην παρούσα
κοινή υπουργική απόφαση στο πλαίσιο υλοποίησης της
διαδικασίας εγγραφής μαθητών που φοιτούν για πρώτη φορά στην Α’ τάξη του Δημοτικού σχολείου κατά τα
οριζόμενα στις διατάξεις του άρθρου 7 του π.δ. 79/2017
(Α’ 109) και της παρ. 2 του άρθρου 44 του ν. 4777/2021
(Α’ 25).
11. Τα δεδομένα προσωπικού χαρακτήρα που καταχωρίζονται στην ηλεκτρονική εφαρμογή «Εγγραφή
στην Πρώτη Δημοτικού» τηρούνται σε αυτήν έως την
31η Δεκεμβρίου του έτους υποβολής των αιτήσεων
και στη συνέχεια διαγράφονται οριστικά από τη συγκεκριμένη εφαρμογή. Τα Ατομικά Δελτία Υγείας Μαθητή
(Α.Δ.Υ.Μ.) τηρούνται κατά τα οριζόμενα στην υπό στοιχεία Φ.6/304/75662/Γ1/15.05.2014 (Β’ 1296) κοινή από-
φαση των Υφυπουργών Παιδείας και Θρησκευμάτων και
Υγείας για χρονικό διάστημα 3 σχολικών ετών.
12. Το Υπουργείο Παιδείας, Θρησκευμάτων και Αθλητισμού δύναται να εξάγει από την εφαρμογή «Εγγραφή
στην Πρώτη Δημοτικού» ανώνυμα αριθμητικά συνολικά
δεδομένα για στατιστική αξιολόγηση.
Άρθρο 11
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 4 Μαρτίου 2025
Οι Υπουργοί
Υφυπουργός
Παιδείας, Θρησκευμάτων
Παιδείας, Θρησκευμάτων
και Αθλητισμού
και Αθλητισμού
ΚΥΡΙΑΚΟΣ ΠΙΕΡΡΑΚΑΚΗΣ
ΖΩΗ ΜΑΚΡΗ
Ψηφιακής Διακυβέρνησης
ΔΗΜΗΤΡΙΟΣ ΠΑΠΑΣΤΕΡΓΙΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 979/05.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200979.pdf | Tokens: 29592]